
Бүген Татарстан Республикасы буенча Эчке эшләр министрлыгында «Закон территориясе» конкурсына йомгак ясалды. Чара ТР буенча ЭЭМ актлар залында (Казан, Дзержинский ур.) узды.

Конкурста җиңүчеләрне бүләкләү тантанасында Татарстан Республикасы Премьер-министры Алексей Песошин катнашты.

Бүген Татарстан Республикасы Рәисе Рөстәм Миңнеханов ВТБ банкы президенты - идарә рәисе Андрей Костин белән очрашты.

Очрашу Татарстан Республикасы Хөкүмәте Йортында Рөстәм Миңнехановның эш кабинетында узды. Татарстанның ВТБ белән төрле юнәлешләр буенча алга таба үзара файдалы хезмәттәшлеге мәсьәләләре тикшерелде.

Бүген Татарстан Республикасы Хөкүмәте Йортында узган киңәшмәдә Татарстан Республикасы Авыл хуҗалыгы һәм азык-төлек министрының беренче урынбасары Ленар Гарипов авыл хуҗалыгы техникасын язгы кыр эшләренә әзерләү, хезмәт ресурслары белән тәэмин ителеш һәм көзге культураларның торышы турында хәбәр итте.

Киңәшмәне Татарстан Республикасы Рәисе Рөстәм Миңнеханов барлык муниципаль районнар белән видеоконференцэлемтә режимында үткәрде. Киңәшмәдә ТР Премьер-министры Алексей Песошин да катнашты.

Татарстан Республикасында социаль-мәдәни өлкә объектларын капиталь ремонтлау программасы кысаларында 10 балалар бакчасына, 21 мәктәпкә ремонт ясала, 8 мәктәп ашханәсе ремонтлана.

Бу хакта ТР Хөкүмәте Йортында узган традицион шимбә киңәшмәсендә ТР төзелеш, архитектура һәм торак-коммуналь хуҗалык министры Марат Айзатуллин хәбәр итте.

Киңәшмәне Татарстан Республикасы Рәисе Рөстәм Миңнеханов бөтен муниципаль районнар белән видеоконференцэлемтә режимында уздырды. Киңәшмәдә ТР Премьер-министры Алексей Песошин да катнашты.

Татарстан Республикасы Рәисе Рөстәм Миңнеханов Мәскәүгә эш сәфәре кысаларында «Газпром-медиа» генераль директоры урынбасары Тина Канделаки белән очрашты. Очрашу «Газпром-медиа» бинасында узды.

Бүген Мәскәүдә Татарстан Республикасы Рәисе Рөстәм Миңнеханов «Рамазан чатыры» мәдәни-агарту проекты кысаларында хәйрия ифтарында катнашты.

Чара Поклонная тавындагы (Мәскәү) Мемориаль мәчете мәйданчыгында узды. Бүген "Рамазан чатырын»да - Татарстан Республикасы кичәсе.


Татарстан Республикасы Рәисе Рөстәм Миңнеханов Үзбәкстан Республикасы Генераль прокуроры Нигъмәтилла Юлдашев белән очрашты.

Бүген Татарстан Республикасы Рәисе Рөстәм Миңнеханов Татарстан Республикасында Террорчылыкка каршы комиссия утырышын уздырды. Чара Казан Кремленең Вәкиллек корпусында узды.

Утырышта ТР Дәүләт Киңәшчесе Минтимер Шәймиев катнашты.

Көн тәртибендә Татарстан Республикасы территориясендә урнашкан транспорт инфраструктурасы һәм транспорт чаралары объектларында террорчылыкка каршы саклану чараларын көчәйтү мәсьәләсе каралды.

Татарстан, санкцияләр басымына карамастан, үсешен дәвам итә. Бу хакта бүген Татарстан Республикасы Рәисе Рөстәм Миңнеханов «Энергетика тармагында технологик суверенитетны тәэмин итү, илебезнең энергомашина төзелешен үстерү буенча дәүләт сәясәтен гамәлгә ашыру турында» темасына «Энергетика» юнәлеше буенча Россия Федерациясе Дәүләт Советы комиссиясе утырышында белдерде.

Утырышны Кемерово өлкәсе Губернаторы, РФ энергетика буенча Дәүләт Советы комиссиясе рәисе Сергей Цивилев үткәрде.

Чара Казан Экспо ХКҮ мәйданчыгында узды. Кайбер катнашучылар утырышка видеоконференцэлемтә режимында тоташтырылды.

Татарстан Премьер-министры Алексей Песошин 2023 елда «Татарстан Республикасында энергия ресурсларының нәтиҗәлелеге» дәүләт программасын гамәлгә ашыру мәсьәләләре һәм 2024 елга бурычлар буенча Татарстан Республикасы Хөкүмәте утырышын уздырды. Чара «Казан Экспо»да энергетика һәм энергия ресурсларының нәтиҗәлелеге буенча Татарстан халыкара форумы кысаларында узды. Бу чарада Татарстан Республикасы Рәисе Рөстәм Миңнеханов катнашты.
Рәсми Татарстан